২০২১ ফিফা ক্লাব বিশ্বকাপ

২০২১ ফিফা ক্লাব বিশ্বকাপ (পৃষ্ঠপোষকজনিত কারণে আলিবাবা ক্লাউড দ্বারা পরিবেশিত ফিফা ক্লাব বিশ্বকাপ ইউএই ২০২১ পরিচিত) ফিফা দ্বারা আয়জিত আন্তর্জাতিক ক্লাব ফুটবল প্রতিযোগিতা ফিফা ক্লাব বিশ্বকাপের ১৮তম আসর ছিল, যেখানে ফিফার ছয়টি কনফেডারেশনের চ্যাম্পিয়ন ক্লাবের পাশাপাশি আয়োজক দেশের লীগ চ্যাম্পিয়ন প্রতিদ্বন্দ্বিতা করেছে। এই প্রতিযোগিতাটি ২০২২ সালের ৩ হতে ১২ই ফেব্রুয়ারি পর্যন্ত সংযুক্ত আরব আমিরাতের আবুধাবিতে অনুষ্ঠিত হয়েছে।

জার্মান ক্লাব বায়ার্ন মিউনিখ ফিফা ক্লাব বিশ্বকাপের পূর্ববর্তী আসরের চ্যাম্পিয়ন, যারা ২০২০ আসরের ফাইনালে মেক্সিকীয় ক্লাব ইউএএনএলকে ১–০ গোলের ব্যবধানে পরাজিত করে দ্বিতীয়বারের মতো শিরোপা জয়লাভ করেছিল। তবে, ২০২০–২১ উয়েফা চ্যাম্পিয়নস লীগের কোয়ার্টার-ফাইনালে দুই লেগ শেষে ফরাসি ক্লাব পারি সাঁ-জেরমাঁর সাথে ৩–৩ গোলে ড্র করা সত্ত্বেও অ্যাওয়ে গোল নিয়মে পরাজিত হয়ে প্রতিযোগিতা থেকে বাদ পড়ায় এই আসরে অংশগ্রহণ করতে পারেনি।

১২ই ফেব্রুয়ারি তারিখে আবুধাবির মুহাম্মদ বিন জায়েদ স্টেডিয়ামে অনুষ্ঠিত ইংরেজ ক্লাব চেলসি ফাইনালের অতিরিক্ত সময়ে ব্রাজিলীয় ক্লাব পালমেইরাসকে ২–১ গোলের ব্যবধানে পরাজিত করে ফিফা ক্লাব বিশ্বকাপের ইতিহাসে প্রথমবারের মতো শিরোপা জয়লাভ করেছে।

আয়োজক নির্ধারণ
মূলত, ২০২১ সালের জুন ও জুলাই মাসে চীনে সম্প্রসারিত ক্লাব বিশ্বকাপ অনুষ্ঠিত হওয়ার পরিকল্পনা ছিল। তবে, ২০২০ গ্রীষ্মকালীন অলিম্পিক স্থগিত হওয়ার কারণে ফুটবলের সময়সূচীর ওপর কোভিড-১৯ এর মহামারীর প্রভাবের কারণে, টোকিও অলিম্পিক, উয়েফা ইউরোপীয় চ্যাম্পিয়নশিপ এবং কোপা আমেরিকা ২০২০ সালের মাঝামাঝি থেকে ২০২১ সালের মাঝামাঝি পর্যন্ত স্থগিত করা হয়েছিল। এর ফলে ২০২০ সালের মার্চে ফিফা এক ঘোষণায় জানিয়েছিল যে, তারা ২০২১, ২০২২ অথবা ২০২৩ সাল পর্যন্ত সম্প্রসারিত ক্লাব বিশ্বকাপ স্থগিত করবে।

২০২০ সালের ৪ঠা ডিসেম্বর তারিখে, ফিফা কাউন্সিল শেষে এক ঘোষণায় জানানো যে, ক্লাব বিশ্বকাপটি পূর্ববর্তী বিন্যাসে ২০২১ সালের শেষের দিকে জাপানে অনুষ্ঠিত হবে। তবে, ২০২১ সালের ৮ই সেপ্টেম্বর তারিখে, জাপান ফুটবল অ্যাসোসিয়েশন জাপানে কোভিড-১৯ এর মহামারীর কারণে ভক্তদের উপস্থিতির উপর বিধিনিষেধের সম্ভাবনার কারণে এই আসরটি আয়োজনের প্রতিশ্রুতি প্রত্যাহার করে নিয়েছিল। ব্রাজিল, মিশর, কাতার, সৌদি আরব, দক্ষিণ আফ্রিকা এবং সংযুক্ত আরব আমিরাতসহ বেশ কয়েকটি দেশ পুনরায় চালু হওয়া নিলামডাকে অংশগ্রহণ করে এই আসরটি আয়োজনে আগ্রহ প্রকাশ করেছিল। ২০২১ সালের ২০শে অক্টোবর তারিখে, ফিফা কাউন্সিলের সভায় সংযুক্ত আরব আমিরাতকে এই আসরের আয়োজক নির্ধারণ করা হয়েছে; তবে ২০২১ সালের শেষ থেকে ২০২২ সালের প্রথম দিকে এই আসরটি স্থগিত করা হয়েছিল।

উত্তীর্ণ দল

 দল  কনফেডারেশন      অংশগ্রহণ সরাসরি সেমি-ফাইনালে অংশগ্রহণ  চেলসি উয়েফা ২০২০–২১ উয়েফা চ্যাম্পিয়ন্স লিগের চ্যাম্পিয়ন ২৯ মে ২০২১ ১ (২০১২)  পালমেইরাস কনমেবল ২০২১ কোপা লিবের্তাদোরেসের চ্যাম্পিয়ন ২৭ নভেম্বর ২০২১ ১ (২০২০) সরাসরি দ্বিতীয় পর্বে অংশগ্রহণ  আল আহলি ক্যাফ ২০২০–২১ ক্যাফ চ্যাম্পিয়ন্স লিগের চ্যাম্পিয়ন ১৭ জুলাই ২০২১ ৬ (২০০৫, ২০০৬, ২০০৮, ২০১২, ২০১৩, ২০২০)  মোন্তেররেই কনকাকাফ ২০২১ কনকাকাফ চ্যাম্পিয়ন্স লিগের চ্যাম্পিয়ন ২৮ অক্টোবর ২০২১ ৪ (২০১১, ২০১২, ২০১৩, ২০১৯)  আল হিলাল এএফসি ২০২১ এএফসি চ্যাম্পিয়ন্স লিগের চ্যাম্পিয়ন ২৩ নভেম্বর ২০২১ ১ (২০১৯) প্রথম পর্বে অংশগ্রহণ   ২০২০–২১ ইউএই প্রো লিগের চ্যাম্পিয়ন ২০ অক্টোবর ২০২১ ১ (২০১৭)  পিরায় ওএফসি ওএফসি দ্বারা মনোনীত ৩১ ডিসেম্বর ২০২১ অভিষেক

টীকা

মাঠ
সংযুক্ত আরব আমিরাতের আবুধাবির দুইটি মাঠে এই আসরের সকল ম্যাচ অনুষ্ঠিত হওয়ার কথা রয়েছে, উভয় মাঠই ইতোমধ্যে ২০১৯ এএফসি এশিয়ান কাপের ম্যাচ আয়োজন করেছে।

+ আবুধাবি মুহাম্মদ বিন জায়েদ স্টেডিয়াম আল নাহিয়ান স্টেডিয়াম ধারণক্ষমতা: ৩৭,৫০০ ধারণক্ষমতা: ১৫,০০০ 200px 200px

রেফারি
২০২১ সালে ফিফা এই আসরের জন্য সর্বমোট ৬ জন রেফারি, ১০ জন সহকারী রেফারি এবং ৭ জন ভিডিও সহকারী রেফারি নাম ঘোষণা করা হয়েছিল।

 কনফেডারেশন  রেফারি  সহকারী রেফারি  ভিডিও সহকারী রেফারি এএফসি  ক্রিস বিথ   আম্মার আল জিনাইবি ক্যাফ  মুস্তফা গুরবাল  কনকাকাফ  সেসার আর্তুরো রামোস   ড্রু ফিশার কনমেবল  ফের্নান্দো রাপিয়িনি   ওএফসি  ডেভিড ইয়ারেবইনেন উয়েফা  ক্লেমঁ তুরপেঁ  

টীকা

দল

এই আসরে অংশগ্রহণকারী ৭টি ক্লাব সর্বোচ্চ ২৩ জন করে খেলোয়াড়ের সমন্বয়ে তাদের দলের নিবন্ধন করতে হয়েছে; যেখানে প্রত্যেক দলে অবশ্যই তিনজন গোলরক্ষক থাকা আবশ্যক। প্রত্যেক দলকে এই আসরের উদ্বোধনী ম্যাচের ২৪ ঘণ্টা পূর্বে আহত হওয়ার ফলে পরিবর্তিত খেলোয়াড় অন্তর্ভুক্ত করে তাদের চূড়ান্ত দল জমা দিতে হয়েছে।

ম্যাচ
২০২১ সালের ২৯শে নভেম্বর তারিখে, ১৭:০০টায় সিইটি (ইউটিসি+১) জুরিখে অবস্থিত ফিফা সদর দপ্তরে দ্বিতীয় পর্বের ম্যাচ (প্রথম পর্বের বিজয়ীর সাথে এএফসি, ক্যাফ এবং কনকাকাফ দলের ম্যাচ) এবং সেমি-ফাইনালে দ্বিতীয় পর্বের বিজয়ীর প্রতিপক্ষ (কনমেবল এবং উয়েফার দল) নির্ধারণ করার জন্য একটি ড্র অনুষ্ঠিত হয়েছিল। নিম্নে উল্লিখিত সকল ম্যাচের সময় উপসাগরীয় মান সময় (ইউটিসি+৪) অনুসারে উল্লেখ করা হয়েছে।

পূর্ণ সময় (৯০ মিনিট) খেলার পর যদি একটি ম্যাচ সমতায় থাকে:
 নকআউট ম্যাচের জন্য, অতিরিক্ত সময়ের খেলা অনুষ্ঠিত হবে (১৫ মিনিট করে দুই অর্ধে ৩০ মিনিট)। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হবে।
 পঞ্চম এবং তৃতীয় স্থান নির্ধারণী ম্যাচের জন্য, কোন অতিরিক্ত সময়ের খেলা অনুষ্ঠিত হবে না, খেলার ফলাফল সরাসরি পেনাল্টি শুট-আউটের মাধ্যমে নির্ধারণ করা হবে।

বন্ধনী

প্রথম পর্ব

দ্বিতীয় পর্ব

সেমি-ফাইনাল

পঞ্চম স্থান নির্ধারণী

তৃতীয় স্থান নির্ধারণী

ফাইনাল

গোলদাতা

চূড়ান্ত অবস্থান
ফুটবলে পরিসংখ্যানগত নিয়ম অনুসারে, অতিরিক্ত সময়ে ফলাফল নির্ধারিত ম্যাচগুলোর জয় এবং হার হিসেবে গণনা করা হলেও পেনাল্টি শুট-আউটে নির্ধারিত ম্যাচগুলো ড্র হিসেবে গণনা করা হয়।

পুরস্কার

এই আসর শেষে নিম্নলিখিত পুরস্কার প্রদান করা হয়েছিল। চেলসির ব্রাজিলীয় রক্ষণভাগের খেলোয়াড় থিয়াগো সিলভা আডিডাসের পৃষ্ঠপোষকতায় গোল্ডেন বল পুরস্কার এবং আলিবাবা ক্লাউড পুরস্কার জয়লাভ করেছেন, যা আসরের সেরা খেলোয়াড়কে প্রদান করা হয়েছে।

 আডিডাস গোল্ডেন বলআলিবাবা ক্লাউড পুরস্কার আডিডাস সিলভার বল আডিডাস ব্রোঞ্জ বল  থিয়াগো সিলভা(চেলসি)  দুদু(পালমেইরাস)  দানিলো(পালমেইরাস) ফিফা ফেয়ার প্লে পুরস্কার  চেলসি

তথ্যসূত্র

বহিঃসংযোগ


বিষয়শ্রেণী:২০২১ ফিফা ক্লাব বিশ্বকাপ
বিষয়শ্রেণী:ফিফা ক্লাব বিশ্বকাপের আসর
ফিফা ক্লাব বিশ্বকাপ
ফিফা ক্লাব বিশ্বকাপ
ফিফা ক্লাব বিশ্বকাপ
ফিফা ক্লাব বিশ্বকাপ
বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা
বিষয়শ্রেণী:স্বাগতিক সংযুক্ত আরব আমিরাতে আন্তর্জাতিক ক্লাব ফুটবল প্রতিযোগিতা